Kyllä voivat. Lopullinen päätös asetusehdotuksen sisällöstä tehdään kolmikantaneuvotteluissa, joiden olisi määrä alkaa syksyllä 2023. Tätä ennen EU-parlamentti päättää omasta kannastaan asetusehdotusta kohtaan.
Jäsenmaiden 20.6.2023 ympäristöneuvostossa hyväksymän kompromissiehdotuksen tavoitteet kaupunkiympäristöille ovat merkittävästi muuttuneet siitä, mitä ne olivat komission alkuperäisessä asetusehdotuksessa. Suomi on ollut vahvasti mukana neuvostossa vaikuttamassa saavutettuun kompromissiehdotuksen tekstiin.
Suomen tavoitteena on pitää kiinni saavutetusta raja-arvosta (45 prosenttia), jonka Suomen vihreät kaupungit ylittävät, sekä oikeudesta itse määritellä tavoitteet viheralueiden ja latvuspeitteisyyden lisäämiseksi.